text: Fjernevarmeværker investerer ivrigt i solvarmeanlæg
  02 august 2013 kl. 10.00
  Fjernvarmeværkerne i Syd og Sønderjylland går forrest med investeringer i solvarmeanlæg. Nyt anlæg er på vej i Toftlund.
  På kort tid har 14 fjernevarmeværker i Syd- og Sønderjylland sat mere end 130.000 m2 solvarmeanlæg op til opvarming af vandet.
  Endnu et storskala-anlæg på 11.000 m2 er på vej i Toftlund, og fjernvarmeværket i Vojens, der allerede har etableret et anlæg, har nu søgt om udvidelse, så op mod 50 pct. af fjernevarmen i Vojens kan komme fra solvarme.
  Dermed er fjernvarmeværkerne fra Syd- og Sønderjylland gået forrest i den grønne udvikling, der lige nu præger hele branchen.
  Boomet i fjernvarmeværkernes investeringer i solvarmeanlæg, skyldes at solvarme er væsentlig billigere end naturgas. Så selvom investeringerne er store, koster det ikke borgerne ekstra.
  Hos Dansk Fjernvarme glæder man sig over de grønne investeringer, der fortsætter med fuld styrke det kommende år.
  På landsplan er der i alt 40 fjernvarmeværker med solvarmeanlæg på i alt 312.019 m2. De anlæg dækker i alt 7.500 parcelhuses årlige fjernvarmeforbrug og giver CO2-besparelser på hvad der svarer til mere end 25.000 tons årligt.
  Ifølge Dansk Fjernvarme vil andelen af solvarmeanlæg stige omkring 85 pct. det kommende år.
  Syd- og Sønderjyske fjernvarmeværkers solvarmeanlæg pr. juli 2013
  Ejstrupholm 6.000 m2Tørring 7.284 m2Brædstrup 18.612 m2Tistrup 5.400 m2Oksbøl 10.000m2Gram 10.073 m2Hejnsvig 3.700 m2Gørding 7.422Skovlund 2.970Sønderborg 7.576 m2Broager 9.988 m2Vojens 17.500 m2Gråsten 16.000 m2Christiansfeld 9.400 m2
  
  Hele Danmark
  I alt 40 fjernvarmeværker med i alt 312.019 m2
  Se hvor meget energi de Syd- og Sønderjyske solvarmeanlæg producerer lige nu
  